Мамлекеттик юрисдикция

Мамлекеттин юрисдикциясы – бул мамлекеттин сот жана административдик органдарынын өздөрүнүн ыйгарым укуктарына ылайык иштерди кароо жана чечүү укугу. Эл аралык укукта аймактык жана жеке (улуттук) юрисдикциялар айырмаланат.

Аймактык юрисдикция — бир аймактын чегинде  ишке ашырылат. Мамлекет өз аймагында, тийиштүү эл аралык макулдашууларда каралган жагдайлардан башка да толук юрисдикцияга ээ болот.

Жеке (улуттук) юрисдикция — бул мамлекет тарабынан анын аймагынан тышкары, мисалы: ачык деңизде, Антарктикада, же космостук мейкиндикте өзү  жарандарына карата ишке ашырылат. Улуттук мыйзамдарда каралган учурларда, мамлекетттин юрисдикциясы ошол мамлекеттин жарандары чет өлкөдө жүргөн учурда да колдонулушу мүмкүн. Бирок мындай юрисдикция, эгерде  эл аралык келишимдерде башка жагдайлар каралбаса, негизинен мамлекеттин аймагында гана ишке ашырылат.

 Колдонулган адабияттар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр